ยันเอกชนทำกำไรดีแบงก์ชี้เมินดอกขึ้น
นายแบงก์ชี้ทิศทางดอกเบี้ยขาขึ้นยังไม่เป็นอุปสรรคต่อการขยายตัวของเศรษฐกิจ
21 ส.ค. 2554

นายแบงก์ชี้ทิศทางดอกเบี้ยขาขึ้นยังไม่เป็นอุปสรรคต่อการขยายตัวของเศรษฐกิจ 
นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย เปิดเผยว่า แม้ขณะนี้แนวโน้มอัตราดอกเบี้ยจะเป็นขาขึ้น แต่ก็ยังไม่ได้สูงจนก่อปัญหาในระบบเศรษฐกิจ เนื่องจากอัตราดอกเบี้ยเงินกู้ลูกค้าชั้นดี (เอ็มแอลอาร์) อยู่ที่ระดับ 7% ในขณะที่เอกชนยังทำธุรกิจได้ผลตอบแทนสูงกว่า 20% 
“ต้นทุนแค่นี้ไม่กระทบต่อผลประกอบการของเอกชนมากเท่าไหร่ เอกชนยังคงปรับตัวกันได้ แต่ที่จะกระทบมากหน่อยคือกลุ่มลูกค้ารายย่อย” นายอภิศักดิ์ กล่าว
อย่างไรก็ตาม การแข่งขันในระบบธนาคารรุนแรงมาก อัตราดอกเบี้ยจึงไม่น่าจะสูง ดูได้จากการกู้บ้านในตอนนี้ซึ่งถูกมาก แต่ละที่ให้ดอกเบี้ย 0% แถมปีแรกยังคิดเพียง 2% ทั้งที่ดอกเบี้ยนโยบายอยู่ที่ 3% เท่ากับว่าลูกค้ากู้ได้ต่ำกว่าราคาอ้างอิง
ทางด้านธนาคารทหารไทย เมื่อวันที่ 30 มิ.ย. ก็ได้ประกาศขึ้นดอกเบี้ยเงินฝากประจำและตั๋วแลกเงินตั้งแต่ 0.35-1.10% มีผลวันที่ 30 มิ.ย.นี้ ทำให้เงินฝากประจำทั่วไปประเภท 24 เดือน ปรับเพิ่มขึ้น 1.10% เป็น 4.20% ประเภท 36 เดือน ปรับเพิ่มขึ้น 1% เป็น 4.40% สำหรับอัตราดอกเบี้ยเงินฝากประจำ 3 เดือน 6 เดือน และ 12 เดือน ไม่มีการเปลี่ยนแปลง
เงินฝากประจำประเภทอัตราลอยตัวประเภท 24 เดือน ปรับเพิ่มขึ้น 1.10% เป็น 4.45% และประเภท 36 เดือน ปรับเพิ่มขึ้น 1% เป็น 4.65%
เงินฝาก Up &amp; Up เดือนที่ 1 6 ปรับเพิ่มขึ้น 0.50% จาก 1.50% เป็น 2.0% เดือนที่ 712 ปรับเพิ่มขึ้น 0.75% จาก 2.25% เป็น 3.0% 
เดือนที่ 1318 ปรับเพิ่มขึ้น 1.0% จาก 3.0% เป็น 4.0% 
และ เดือนที่ 1924 ปรับเพิ่มขึ้น 1.0% จาก 6.0% เป็นอัตรา 7.0% 
อัตราเฉลี่ยเป็น 4.0% 
ทางด้านตั๋วแลกเงินอายุ 3 เดือน ปรับเพิ่มขึ้น 0.35% จาก 2.65% เป็น 3% อายุ 6 เดือน ปรับเพิ่มขึ้น 0.50% เป็น 3.25% อายุ 12 เดือนปรับเพิ่มขึ้น 1% เป็น 4% อายุ 36 เดือน ปรับเพิ่มขึ้น 0.75% เป็น 4.5% และอายุ 6 เดือน สำหรับลูกค้าธนบดีธนกิจและเอกสิทธิ์ฯ ปรับเพิ่มขึ้น 0.75% เป็น 3.75%
เงินฝากประจำ TMB ดอกเบี้ยด่วน 12 เดือน ปรับเพิ่มขึ้น 1.05% จาก 2.70% เป็น 3.75% มีผลตั้งแต่วันที่ 4 ก.ค.นี้ เป็นต้นไป